*Informatīvais ziņojums*

***Par priekšlikumu sagatavošanu paraugnolikumam valsts pārvaldes iestāžu elektroenerģijas iepirkumam***

2013.gada 18.decembrī ar Latvijas Republikas Ministru prezidenta rezolūciju Nr.90/TA – 3673 Ekonomikas ministrijai un Finanšu ministrijai tika uzdots iepazīties ar Saeimas Pieprasījumu komisijas 2013.gada 11.decembra vēstuli Nr.9/11 – 2 – n/53 – 11/13 un kopīgi sagatavot atbildes projektu par priekšlikumu centralizēta elektroenerģijas iepirkuma organizēšanai visām valsts pārvaldes iestādēm.

Vērtējot centralizēta elektroenerģijas iepirkuma organizēšanas lietderību, Ekonomikas ministrija konstatēja, ka eventuāli priekšlikums *Direktīvas 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu* (turpmāk – Direktīva) 39.punkta kontekstā varētu tikt traktēts kā tirgus likviditātes ierobežojuma mēģinājums. Minētais Direktīvas punkts nosaka, ka Eiropas Savienības dalībvalstīm ir jāpalielina uzticība tirgum, tā likviditāte un tirgus dalībnieku skaits, taču ļoti liela tirgus dalībnieku segmenta konsolidācija samazinātu ne tikai tirgus likviditāti, bet arī tirgus dalībnieku skaitu Latvijā, kas neatbilst liberalizēta elektroenerģijas tirgus principiem.

Līdz ar to Ministru kabineta 2014.gada 14.janvāra sēdē (Nr.90/MK prot. Nr.2 34§, TA 3673) tika pieņemts lēmums neorganizēt centralizētu elektroenerģijas iepirkumu visām valsts pārvaldes iestādēm, bet uzdots Ekonomikas ministrijai, kopā ar Finanšu ministriju, Sabiedrisko pakalpojumu regulēšanas komisiju un Iepirkumu uzraudzības biroju sagatavot priekšlikumu paraugnolikumam valsts pārvaldes iestāžu elektroenerģijas iepirkumam.

Saskaņā ar augšminēto lēmumu un balstoties uz Publisko iepirkumu likuma regulējumu, tika izstrādāts priekšlikums paraugnolikumam ar līguma paraugu, ko valsts pārvaldes iestādēm rekomendēts izmantot, veicot elektroenerģijas iepirkumus. Paraugnolikuma projekts pievienots informatīvajām ziņojumam kā pielikums.

Iesniedzēja:

Ekonomikas ministre D. Reizniece - Ozola

Vīzē:

Valsts sekretārs M. Lazdovskis

03.12.2014 11:00

236

I.Sils, 67013036